Clijsters keer op 36 terug na tennisbaan | Netwerk24
’n Voormalige voorste vrouespeler ter wêreld, Kim Clijsters van België, gaan op 36-jarige ouderdom ’n terugkeer tot beroepstennis maak.
Kim Clijsters is lus om nog ’n slag beroepstennis te speel. Foto: Gallo Images
Clijsters het in 2007 die eerste keer uitgetree om met ’n gesin te begin.
Clijsters het 41 enkelspeltitels in haar loopbaan gewen wat vier Grand Slam-titels insluit.
Haar eerste beroepswedstryd was toe sy 15 was en sy was 29 in haar laaste toernooi, die Amerikaanse Ope van 2012, volgens wtatennis.com.
Sy is nou ’n ma van drie. Haar dogter, Jada, is in 2008 gebore gevolg deur twee seuns, Jack (2013) en Blake (2016). Sy het ná haar loopbaan ’n speler of wat bygestaan as afrigter en was ook gereeld ’n kommentator.
Sy sal vroeg volgende jaar amptelik weer die baan betree. – Sportredaksie
Tennisspeler lewenslank geskors